Title: Krídla z pavučín
Description: Najnovšie verše Jána Nagajdu, zaradené do zbierky básní Krídla z pavučín, plasticky a nesmierne citlivo dotvárajú obraz o nás a o našom živote. Básnik v nich filozoficky i ľudsky dozrieva. Jeho poznanie obohatené o nové skúsenosti, jeho cieľavedomosť a náročnosť k sebe a svetu, v ktorom žijeme, vedie ho k hľadaniu toho lepšieho v nás. Jeho poézia je vycibrenejšia a pravdivejšia. Jeho životná filozofia sa stáva hlbšou. Precítená a bolestne prežitá pravda obnažene vylieza zo slov. Vyniká v básnickej skratke. jeho poézia však naďalej zostáva technicky precíznou. Cecília Luptáková